Na temelju Priloga I. Natječaja za provedbu Mjere 7.4.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“, Referentna oznaka: 274100, koja je sukladna tipu operacije 7.4.1. iz Programa ruralnog razvoja Republike Hrvatske za razdoblje 2014.-2020. i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-p.t., 7/15, 1/18, 3/20, 1/21), Gradsko vijeće Grada Gospića na sjednici održanoj dana 31. srpnja 2023. godine, donijelo je

**O D L U K U**

**o davanju suglasnosti za prijavu na LAG Natječaj iz Lokalne razvojne strategije LAG-a LIKA za razdoblje 2014.-2020. za provedbu Mjere 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ koja je usklađena s tipom operacije 7.4.1. iz Programa ruralnog razvoja RH 2014.-2020.**

**I.**

Ovom Odlukom daje se suglasnost za prijavu na natječaj i provedbu projekta **„Opremanje Dječjeg vrtića Pahuljica Lički Osik“.**

**II.**

Ulaganje iz točke I. ove Odluke planira se prijaviti na LAG Natječaj iz Lokalne razvojne strategije LAG-a Lika za razdoblje 2014.-2020. za provedbu Mjere 7.4.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ koja je usklađena s tipom operacije 7.4.1. iz Programa ruralnog razvoja RH.

**III.**

Ova suglasnost daje se na temelju dokumenta „Opis projekta“ koji je prilog ove Odluke i čini njezin sastavni dio.

U dokumentu „Opis projekta“ navedeni su svi bitni podaci o projektu:

* naziv projekta za koju se izdaje odluka o suglasnosti;
* nositelj projekta;
* opis projekta;
* društvena opravdanost projekta;
* financijski kapacitet nositelja projekta;
* ljudski kapacitet nositelja projekta;
* način održavanja i upravljanja projektom;
* ostvarivanje neto prihoda;
* usklađenost projekta s lokalnom razvojnom strategijom LAG-a Lika;
* doprinos projekta fokus područjima projekta INTEGRA LIKA 2020;
* izjava nositelja projekta o dostupnosti ulaganja lokalnom stanovništvu i različitim interesnim skupinama.

**IV.**

Ova Odluka stupa na snagu dan nakon dana objave u „Službenom vjesniku Grada Gospića“.

KLASA: 601-01/23-01/7

URBROJ 2125-1-01-23-03

Gospić, 31. srpnja 2023. godine

PREDSJEDNICA

GRADSKOG VIJEĆA GRADA GOSPIĆA

Ana – Marija Zdunić, mag.iur., v.r.